Klingenberg kino

Klingenberg kino er en kino i Vika i Oslo sentrum, ikke langt fra Nationaltheatret.

 Historikk 
Klingenberg kino ble bygget på tomten til Cirkus Verdensteater som ble revet i 1935. Kinoen åpnet 6. oktober 1938. Åpningsfilmen var den norske filmen Ungen. 

Klingenberg har gjennomgått en rekke ombygginger, der seteantallet stadig har blitt redusert for å øke komforten og avstanden mellom seteradene. Mens det opprinnelige sitteplassantallet var 1215, er det i dag 766 plasser i storsalen (Klingenberg 1), 108 plasser i sal 2, 86 plasser i sal 3, 82 plasser i sal 4.

De tre småsalene (Klingenberg 2-3-4) ble til gjennom flere ombygginger i henholdsvis 1972 (da som «Veslefrikk»), 1989 (i lokalene til kafeen) og 1975 (da som «Biografen»).

I 1995 ble inngangspartiet, publikumsarealene og hovedsalen fredet av Riksantikvaren.

 Litteratur 
 Solbakken, Tove: Om funksjonalismens kinematografer. I Byminner nr.4-2012, s.48-63

 Eksterne lenker 

 Klingenberg historikk på oslokino.no
 Fakta om Klingenberg kino på oslokino.no


Kategori:Kinoer i Oslo
Kategori:Fredete byggverk i Oslo
Kategori:Kulturminner i Sentrum (Oslo)
Kategori:Bygninger tegnet av Gudolf Blakstad
Kategori:Herman Munthe-Kaas
Kategori:Vika
Kategori:Byggverk fullført i 1938